CELEX: 32004R1072
Language: sl
Date: 2004-06-03 00:00:00
Title: Uredba Komisije (ES) št. 1072/2004 z dne 3. junija 2004 v zvezi s ponudbami, predloženimi za izvoz ovsa v okviru natečaja, razpisanega v Uredbi (ES) št. 1005/2004

4.6.2004   
            
            
               SL
            
            
               Uradni list Evropske unije
            
            
               L 197/8
            
         
      UREDBA KOMISIJE (ES) št. 1072/2004
   z dne 3. junija 2004
   v zvezi s ponudbami, predloženimi za izvoz ovsa v okviru natečaja, razpisanega v Uredbi (ES) št. 1005/2004
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita (1),
   ob upoštevanju Uredbe Komisije (ES) št. 1501/95 z dne 29. junija 1995 o določitvi nekaterih podrobnih pravil za uporabo Uredbe Sveta (EGS) št. 1766/92 glede odobritve izvoznih nadomestil za žita in ukrepov, ki naj se sprejmejo v primeru motenj na trgu žit (2), in zlasti člena 4 Uredbe,
   ob upoštevanju Uredbe Komisije (ES) št. 1005/2004 z dne 19. maja 2004 o posebnem intervencijskem ukrepu za žita na Finskem in Švedskem (3),
   ob upoštevanju naslednjega:
   
               (1)
            
            
               V skladu z Uredbo Komisije (ES) št. 1005/2004 je bil razpisan natečaj za izvozno nadomestilo za oves, proizveden na Finskem in Švedskem in namenjen za izvoz iz Finske in Švedske v vse tretje države, razen v Bolgarijo in Romunijo.
            
         
               (2)
            
            
               Na podlagi kriterijev, določenih v členu 1 Uredbe (ES) št. 1501/95, ni treba določiti najvišjega nadomestila.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   V okviru natečaja za nadomestilo za izvoz ovsa, razpisanega v Uredbi (ES) št. 1005/2004, se med ponudbami, predloženimi od 28. maja do 3. junija 2004, ne izbere nobene ponudbe.
   Člen 2
   Ta uredba začne veljati 4. junija 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. junija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 181, 1.7.1992, str. 21. Uredba, nazadnje spremenjena z Uredbo (ES) št. 1104/2003 (UL L 158, 27.6.2003, str. 1).
   
      (2)  UL L 147, 30.6.1995, str. 7. Uredba, nazadnje spremenjena z Uredbo (ES) št. 1431/2003 (UL L 203, 12.8.2003, str. 16).
   
      (3)  UL L 183, 20.5.2004, str 28.